laion/Wikipedia-Exotic huggingface dataset:
סרטיפיקט

סֶרטִיפִיקָט (באנגלית: Immigration certificate, מילולית: אשרת הגירה), היה הכינוי שניתן לאשרת העלייה לארץ ישראל בתקופת המנדט הבריטי. רישיון העלייה חולק על פי מכסות שנקבעו על ידי הבריטים במשא ומתן בינם לבין ההנהלה הציונית, בהסתמך על תקנות הספר הלבן הראשון. בעקבות טענות הערבים על פגיעה בפרנסתם כתוצאה מהמוני העולים היהודים לארץ, פרסם שר המושבות הבריטי וינסטון צ'רצ'יל ביולי 1922 את המסמך שכונה הספר הלבן הראשון. מסמך זה קבע בין היתר כי העלייה היהודית לארץ ישראל תוגבל למכסה אותה תהיה מסוגלת הארץ לקלוט מבחינה כלכלית, מבלי שהדבר יהפך לעול על כתפי תושבי הארץ הקיימים. למעשה מדיניות של רישוי עליה החלה כבר מדצמבר 1920, כחצי שנה לאחר החלת הממשל הצבאי הבריטי בארץ ישראל, אז החלה בריטניה במדיניות של הגבלת עלייה יהודית באמצעות רישוי מיוחד. לשם מימוש החלטות הספר הלבן הנפיקו שלטונות המנדט רישיון עליה מיוחד, אשר כונה "סרטיפיקט". הנציב העליון הרברט סמואל הגדיר קבוצות זכאות לקבלת סרטיפיקט: סרטיפיקט מסוג A, או Capital certificate יועדו לבעלי הון שיכלו להשקיע בארץ, לא הוגבלה הגירתם של מי שענו על קריטריונים אלו. היו ארבע תת-קטגוריות: A1 - בעלי הון שיוכלו להשקיע בארץ 1,000 לירה שטרלינג לפחות. (עד סוף 1937 היה אפשר לקבל סרטיפיקט בקונסוליה הבריטית בלי להמתין לאישור שלטונות ההגירה של המנדט). מכיוון שדובר בסכום כסף גבוה שלאדם מהשורה היה קשה לגייס, נתנו לעיתים המוסדות הציוניים (ההסתדרות הציונית והסוכנות היהודית) הלוואות ליהודים מהגולה על מנת שיעמדו בתנאי התשלום וכך יכנסו בצורה חוקית לארץ ללא ניצול המכסה הרגילה A2 - גברים בעלי מקצועות חופשיים, שיכלו להוכיח שברשותם הון של 500 סטרלינג לפחות A3 - גברים בעלי מקצוע בעלי הון של 250 לירה שטרלינג לפחות, שמחלקת ההגירה העריכה שיש להם סיכוי רב להיקלט בשוק העבודה A4 - גברים שיכלו להוכיח כי הם בעלי הכנסה של 4 סטרלינג לחודש לפחות, שאינה הכנסה מעבודה ושהיו בעלי כישורי עבודה A5 - מי שברשותם 500 לירה שטרלינג פנויים להשקעה בשוק המקומי, בתחום שאינו מהווה תחרות בלתי הוגנת בעסקים קיימים, אישור מותנה על פי הערכת מחלקת ההגירה סרטיפיקט מסוג B - נועד למי שגוף יציב ערב לקיומם, היו שלוש תת-קטגוריות: B1 - יתומים, שמוסדות בארץ הבטיחו את החזקתם עד שיוכלו לפרנס את עצמם B2 - אנשי דת שקיומם מובטח על ידי מוסד דתי או קהילה B3 - סטודנטים שהתקבלו למוסדות להשכלה גבוהה, בדרך כלל עם הבטחת מלגה כלשהי סרטיפיקט מסוג C - לבעלי הכשרה מקצועית חיונית שקיבלו סרטיפיקט מסוג שדיול סרטיפיקט מסוג D - נועד לעולים התלויים בתושבי קבע (זכאי איחוד משפחות, למשל) או בעולים מאחת מן הקטגוריות A,B,C. מספר העולים לא הוגבל אבל הקולט היה חייב להוכיח יכולת לפרנס את העולה שלא יפול למעמסה על הציבור על מנת לנצל ככל האפשר את מכסת הסרטיפיקטים המצומצמת, רווחה תופעה של נישואים פיקטיביים בין רווקים לרווקות, מכיוון שסרטיפיקט אחד שימש גם לעליית זוג. תופעה נוספת הייתה נישואים פיקטיביים של בנות חו"ל לילידי הארץ שיצאו למטרה זו לחוץ לארץ. אף על פי שהנישואים היו פיקטיביים, דרשה הרבנות מבני הזוג גירושין לחומרא לאחר העלייה. איחוד רבנים גולי פולין וליטא ביפן, "בקשה לסיוע בקבלת סרטיפיקטים לא"י", מוריה שנה כט, גיליון ה-ז (שמא-שמג), עמ' נו-נז פרופ' יהודה לפידות התנועה הרוויזיוניסטית והעלייה הבלתי לגאלית 1934-1942 יוחאי בן גדליה, תעודות רווקות מימי המנדט הבריטי המעידות על כך שבני זוג נשואים באופן פיקטיבי בלבד, בבלוג "הספרנים" של הספרייה הלאומית, ינואר 2019 מידע על סרטיפיקט בקטלוג הספרייה הלאומית
פייג' ספארה

פייג' ספארה (באנגלית: Paige Spara; נולדה ב-9 באוגוסט 1989) היא שחקנית אמריקאית הידועה בעיקר בזכות תפקידיה הראשיים בתור אודרי פיאטיגורסקי בסיטקום המשפחתי של ABC "קווין מהעבודה" ולאה דילאלו בדרמה הרפואית של ABC "הרופא הטוב". ספארה נולדה בוושינגטון, פנסילבניה, ארצות הברית לקווין ספארה, בעלים של מספרה וקים ספארה שיננית. היא הילדה האמצעית, יש לה אחות גדולה בשם טיילור ואח צעיר בשם ג'סי. היא החלה לשחק בגיל 12 כשהצטרפה לתיאטרון לילדים. היא המשיכה לשחק בתיכון וושינגטון, שם סיימה את לימודיה בשנת 2008. משם, היא המשיכה להופיע בתיאטרון הקהילתי של פיטסבורג ובתיאטרון אירונדיל בניו יורק. ספארה למדה באוניברסיטת פוינט פארק בפיטסבורג במשך שנתיים, שם למדה משחק לפני שעברה למכללת מרימאונט מנהטן, שם קיבלה תואר בהצגה בתיאטרון ב-2012. לפני שזכתה בתפקידי קולנוע או טלוויזיה כלשהם, היא הייתה מדריכה לסיור באוטובוס של "אחת שיודעת" בעיר ניו יורק ותמונתה הוקרנה כהולוגרמה המקבלת את פני המבקרים והמטיילים בנמל התעופה הבינלאומי וושינגטון דאלס בדאלס, וירג'יניה. בנוסף, היא הופיעה בפרסומות של Forevermark Jewelry, Sally Hansen nails ופולקסווגן גולף. בעקבות תפקידים בסרטים קצרים "רחוב פרוספקט" ב-2010 וב"מה שמקלחות מביאות" ו"אחרי ההוריקן" ב-2014, הגיע התפקיד הראשי הראשון של ספארה ב-2015 בתור אודרי פיאטיגורסקי בסיטקום המשפחתי של ABC "קווין מהעבודה" בתור שותפתו לעבודה של קווין (נח ריד) ריס דאלי. התוכנית רצה במשך 10 פרקים עד שבוטלה רשמית באותה שנה. ב-2017, לספארה היה תפקיד קטן כברמנית בסרט "כולם חוזרים הביתה" בכיכובה של ריס ווית'רספון. זמן קצר לאחר מכן, היא לוהקה לתפקיד משנה בדרמה הרפואית של ABC "הרופא הטוב" בתור לאה דילאלו, החברה הטובה ביותר ומושא האהבה ואשתו לעתיד של הגיבור שון מרפי (בגילומו של פרדי היימור). החל מהעונה השנייה עברה ספארה לתפקיד קבוע, אותו מבצעת גם בעונה השישית של הסדרה המשודרת ב-2023. בשנת 2017, לספארה היה תפקיד בקליפ של הזמר לאוב "I Like Me Better". בשנת 2020, ספארה ביימה ושיחקה בקליפ של Sidny X Chaix "רק חברים". מדיה וקבצים בנושא פייג' ספארה בוויקישיתוף פייג' ספארה, ברשת החברתית פייסבוק פייג' ספארה, ברשת החברתית אקס (טוויטר) פייג' ספארה, במסד הנתונים הקולנועיים IMDb (באנגלית) פייג' ספארה, באתר Rotten Tomatoes (באנגלית) Miranda Siwak, The Good Doctor’s Paige Spara: Inside a Day in My Life, Us Weekly, ‏2022-12-11 (באנגלית אמריקאית) Lauv - I Like Me Better [Official Video], נבדק ב-2023-02-08 Sidny X Chaix - Just Friends, נבדק ב-2023-02-08
Heaven Sent (אלבום של מגי ריילי)

Heaven Sent (בעברית: שמים שלחו) הוא אלבום האולפן השמיני של הזמרת-יוצרת הסקוטית מגי ריילי. האלבום יצא לאור בשנת 2013, על ידי חברת התקליטים רד ברי רקורדס, ארבע שנים לאחר יציאת האלבום הקודם שלה. אלבום זה הופץ בהוצאת חברת התקליטים הקודמת בה יצא האלבום, Looking Back, Moving Forward. הסינגל המוביל מתוך האלבום "Juliette" יצא לאור ב-16 בספטמבר 2013 במטרה לעזור בקידום שלו. בספטמבר 2013, חודש לפני יציאת האלבום, הוציאה מגי ריילי את הסינגל המוביל מתוכו, "Juliette". בהמשך לכך, הוציאה את "Cold the Snow Clad Mountains" כסינגל השני והאחרון מתוך האלבום. במהלך יציאתו, צירפה לו ריילי שני שירים נוספים: "Wild Mountain Thyme" ו-"May You Never". הקונספט של האלבום נוצר בהשראת פרפרים, כך שעטיפתו כמו גם עטיפות הסינגלים עוצבו בהשראתם. מידע על האלבום Heaven Sent באתר MusicBrainz האלבום Heaven Sent באתר Discogs האלבום Heaven Sent באתר ספוטיפיי Heaven Sent, 2013-10-14, נבדק ב-2023-02-08 Looking Back Moving Forward, 2009-01-01, נבדק ב-2023-02-07 Juliette, 2013-09-16, נבדק ב-2023-02-08 Cold the Snow Clad Mountain, 2013-12-16, נבדק ב-2023-02-08
Starfields

Starfields (בעברית: סטארפילדס) הוא אלבום האולפן התשיעי של הזמרת-יוצרת הסקוטית מגי ריילי. האלבום יצא לאור בשנת 2019, על ידי חברות התקליטים טלמו מיוזיק ואנטר-הלטנג GmbH, שש שנים לאחר יציאת האלבום הקודם שלה. אלבום זה הופץ בהוצאת חברות תקליטים שונות מזו הקודמת. הסינגל המוביל מתוך האלבום "Where the Rivers Run" יצא לאור ב-27 בספטמבר 2019 במטרה לעזור בקידום שלו. בספטמבר 2019, חודשיים לפני יציאת האלבום, הוציאה מגי ריילי את הסינגל המוביל מתוכו, "Where the Rivers Run". לאחר מכן, הוחלט כי היא לא תוציא סינגלים נוספים מתוכו, אך באותה העת הקליטה את "O Little Town of Bethlehem" ו-"The Christmas Song" לכבוד חג המולד שאירע באותה השנה. הקונספט של האלבום נוצר בהשראת החלל כמו גם כוכבים. מידע על האלבום Starfields באתר MusicBrainz האלבום Starfields באתר Discogs האלבום Starfields באתר ספוטיפיי Starfields, 2019-11-15, נבדק ב-2023-02-08 Heaven Sent, 2013-10-14, נבדק ב-2023-02-08 Where the Rivers Run, 2019-09-27, נבדק ב-2023-02-08 O Little Town of Bethlehem (Christmas at The Vatican) [Live], 2019-10-24, נבדק ב-2023-02-08 The Christmas Song (Merry Christmas to You), 2019-11-29, נבדק ב-2023-02-08
Happy Christmas (אלבום של מגי ריילי)

Happy Christmas (בעברית: חג מולד שמח) הוא אלבום האולפן העשירי של הזמרת-יוצרת הסקוטית מגי ריילי. האלבום יצא לאור בתחילת שנת 2022, על ידי חברת התקליטים רד ברי רקורדס, שלוש שנים לאחר יציאת אלבום האולפן הקודם שלה. אלבום זה נחשב לאלבום חג המולד שהקליטה ריילי במהלך הקריירה שלה. את האלבום הוציאה ריילי בדצמבר 2021, אך יציאתו הבין-לאומית תוארכה ל-14 בינואר 2022. בשנת 2019, הוציאה ריילי את אלבום האולפן התשיעי שלה, Starfields. לאחר מכן, החליטה להקליט שני שירי חג מולד: "O Little Town of Bethlehem" ו-"The Christmas Song". שניהם בסופו של דבר נכללו ב-Happy Christmas. בהמשך לכך, הודיעה כי בכוונתה להקליט אלבום חג מולד באורך מלא. במסגרת האלבום, הקליטה שירי חג מולד ידועים כדוגמת "I Believe in Father Christmas" ו-"Winter Wonderland". מידע על האלבום Happy Christmas באתר MusicBrainz האלבום Happy Christmas באתר ספוטיפיי Happy Christmas, 2022-01-14, נבדק ב-2023-02-08 Starfields, 2019-11-15, נבדק ב-2023-02-08
רפי כהן (ספורטאי)

רפאל (רפי) כהן (21 במרץ 1941 – 16 באפריל 2018) היה שחקן כדורסל כיסאות גלגלים בנבחרת ישראל במשחקים הפאראלימפיים. כהן נולד בהראט, אפגניסטן ועלה לישראל בגיל 10. משפחתו התיישבה בשדרות ושם היה חניך תנועת הנוער העובד והלומד והגדנ"ע. את לימודיו התיכוניים סיים בפנימיית כפר סילבר ובשנת 1961 התגייס לחטיבת הצנחנים. כהן סיים קורס קצינים ושירת בחטיבת הצנחנים בדרגת סגן משנה. בשנת 1963 נפגע מירי דו-צדדי במהלך מארב לתפיסת מסתננים בנגב ונפצע קשה בעמוד השדרה. בתום תקופת שיקום ממושכת בבית חולים תל השומר, נותר רתוק לכיסא גלגלים, והחל בפעילויות ספורט (כדורסל בכיסאות גלגלים, שחייה והרמת משקולות) במסגרת ארגון נכי צה"ל ובבית הלוחם. היה חבר במשלחת ישראל במשחקים הפאראלימפיים היידלברג (1972), וזכה עם נבחרת הכדורסל במדליית כסף. היה גם חבר במשלחת ישראל במשחקים הפאראלימפיים טורונטו (1976) וזכה עם נבחרת הכדורסל במדליית כסף, וסיים במקום השביעי בתחרות הטלת כידון (עם הטלה למרחק של 17.79 מטר). נפטר ב-2018 והוכר כחלל צה"ל שנפטר כתוצאה מפציעתו בשירות. היה נשוי ואב לשתי בנות. מדיה וקבצים בנושא רפי כהן בוויקישיתוף קורות החיים של רפי כהן, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
The Best of Maggie Reilly: Past – Present – Future

The Best of Maggie Reilly: Past – Present – Future (בעברית: המיטב של מגי ריילי: עבר – הווה – עתיד) הוא אלבום האוסף השני של הזמרת-יוצרת הסקוטית מגי ריילי. אלבום האוסף יצא לאור ב-15 בינואר 2021, על ידי חברות התקליטים רד ברי רקורדס וטלמו מיוזיק. אלבום אוסף זה יוצא 23 שנים לאחר יציאת זה שקדם לו. האלבום מחולק לשלושה חלקים: שירי עבר, שירי הווה (החלק הארוך ביותר) ושירי עתיד (החלק הקצר ביותר). מידע על האלבום The Best of Maggie Reilly: Past – Present – Future באתר MusicBrainz האלבום The Best of Maggie Reilly: Past – Present – Future באתר ספוטיפיי Maggie Reilly - Past Present Future (The Best Of Maggie Reilly) (באנגלית), נבדק ב-2023-02-08 The Best Of Maggie Reilly - There And Back Again, 1998-01-01, נבדק ב-2023-02-08
EVGA

EVGA Corporation, או בקיצור EVGA, היא חברה אמריקנית העוסקת בייצור והפצה של חומרת מחשבים. בין המוצרים אותן החברה מייצרת נמנים לוחות אם, ספקי כוח, פתרונות לקירור מים, מארזי מחשב, עכברי גיימינג, מחשבים ניידים ייעודיים לגיימינג, ועד 2022 עסקה גם בייצור ומכירת כרטיסי מסך מבוססי ליבת GeForce של אנוידיה. החברה נוסדה ב-13 באפריל 1999, ומשרדיה שוכנים בבראה (אנ') ובסנטה קלרה שבקליפורניה. כיום, קו המוצרים של החברה כולל ספקי כוח, לוחות אם, ואביזרי חומרה נלווים. החברה החלה את דרכה בייצור כרטיסי מסך לשוק הביתי עבור חברת אנוידיה, כאשר הכרטיסים הראשונים שיוצרו על ידה השתייכו לסדרת RIVA TNT2 שיצאה ב-1999. בשלב מאוחר יותר, נכנסה החברה לעסקי הייצור של לוחות אם למחשבים אישיים. תחילה, הוגבלה החברה בייצור לוחות אם מבוססי ערכות השבבים של אנוידיה (Nvidia nForce) בלבד; מצב זה נמשך עד 2009, השנה בה החליטה אנוידיה לצאת מעסקי לוחות האם. בנובמבר 2008 החלה EVGA לייצר את לוח האם הראשון שלה שהיה מבוסס ערכת שבבים תוצרת אינטל. הלוח, שהיה מבוסס ערכת השבבים X58, תמך במערך SLI של שלושה כיוונים (3-way‏ SLI; כלומר, לוח האם מכיל שלושה חריצי PCIe X16 אליהם ניתן לחבר שלושה כרטיסי מסך במערך SLI). בהמשך, המשיכה החברה לייצר לוחות אם דומים תחת המותג "EVGA Classified" שיועדו עבור חובבי המהרה ובחלקם תמיכה ביותר אפיקי PCIe X16 על ידי הוספת שבבי NF200 תוצרת אנוידיה שתפקידם "לדבר" עם ערכת השבבים ולהרחיב את התמיכה של ערכת השבבים ביותר אפיקים. ביוני 2021 החלה החברה לשווק לוחות אם תואמי AMD מבוססי ערכת השבבים X570 של AMD. ב-16 בספטמבר 2022 הכריזה EVGA על יציאה מעסקי כרטיסי המסך והפסקת שיתוף הפעולה עם אנוידיה. בזמן ההכרזה, כ-80% מרווחי החברה נבעו ממכירות כרטיסי מסך. מנכ"ל החברה, אנדרו האן, הודיע כי החברה אינה מעוניינת לשתף פעולה עם חברות מתחרות כגון AMD או אינטל, וכי לא מתוכננת מכירה עתידית של החברה. כמו כן, הסביר האן כי ההתנהלות של אנוידיה עם שותפיה העסקיים גרמה קשיים בשמירה על שולי רווח עקביים, ולכן החברה תתמקד במוצרים אחרים רווחיים יותר כגון ספקי כוח. הכרזה זו הגיעה בסמוך להכרזה של אנוידיה על יציאת סדרה 40 (RTX 4000) של GeForce. כתוצאה מכך, הכריזה החברה כי עד לסוף 2022 תמשיך במכירת המלאי הקיים של כרטיסי הסדרה הקודמת, סדרה 30, על מנת להשלים את הליך סיום השותפות עם אנוידיה. מדיה וקבצים בנושא EVGA בוויקישיתוף אתר האינטרנט הרשמי של EVGA EVGA, ברשת החברתית פייסבוק EVGA, ברשת החברתית אקס (טוויטר) EVGA, ברשת החברתית אינסטגרם EVGA, סרטונים בערוץ היוטיוב updated, Tyler Wilde last (2022-09-16). "EVGA is reportedly so sick of working with Nvidia that it's going to stop making graphics cards altogether". PC Gamer (באנגלית). נבדק ב-2023-02-08. End of the line for NVIDIA chipsets, and that's official, ZDNET (באנגלית) EVGA X58 SLI, EVGA Announcing EVGA's X58 Classified, EVGA Gavin Bonshor, EVGA Releases the X570 Dark: First Ryzen Motherboard from EVGA, Built for OC, www.anandtech.com EVGA Terminates Relationship With Nvidia, Leaves GPU Business, GameSpot (באנגלית אמריקאית) Norem, Josh (2022-09-16). "Bombshell: EVGA Terminates Relationship with Nvidia". ExtremeTech (באנגלית אמריקאית). נבדק ב-2023-02-08.
דרקו ווקיץ'

דרקו ווקיץ' (בקרואטית: Darko Vukić; נולד ב-2 בדצמבר 1968) הוא כדורגלן עבר קרואטי ששיחק בעמדת הקשר. ווקיץ' התחיל את הקריירה שלו בקבוצת הכדורגל של נ.ק. זאגרב. בשנת 1990 הצטרף לקבוצה הבוגרת עת ששיחקה בליגה היוגוסלבית השנייה. לאחר שקרואטיה קיבלה עצמאות, קבוצתו החלה לשחק בליגת העל הקרואטית. בקיץ 1994 חתם בנים מהליגה השנייה בצרפת, במדיה כבש 4 שערים ב-32 משחקי ליגה. בסיום העונה סיימה נים במקום האחרון וירדה לליגה השלישית. ווקיץ' חזר לקדנציה שנייה בנ.ק. זאגרב. בקיץ 1996 חתם בהפועל חיפה מהליגה הראשונה בישראל, במדיה שיחק 6 משחקים. שנה לאחר מכן חתם בדפורטיבו טולוקה מליגת העל המקסיקנית עמה זכה בשני אליפויות. בהמשך הקריירה שיחק באתלטיקו סלאיה, ריאל סן לואיס ובשנת 2002 חזר לעונת פרישה בנ.ק. זאגרב. לזכותו של ווקיץ' הופעה אחת בנבחרת קרואטיה אותה ערך ב-20 באפריל 1994. דרקו ווקיץ', באתר Transfermarkt דרקו ווקיץ', באתר National Football Teams דרקו ווקיץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרקו ווקיץ'".
Higher (אלבום)

Higher הוא אלבום האולפן ה־11 של הזמר הקנדי מייקל בובלה. אשר יצא לאור ב-25 במרץ 2022 תחת הוצאת רפרייז רקורדס. האלבום זכה בפרס אלבום הפופ המסורתי הטוב ביותר בטקס פרסי הגראמי לשנת 2023. האלבום כולל עיבודים לבלדה של פול מקרטני "My Valentine", בהפקת מקרטני עצמו, ו-"Bring It On Home to Me" של סם קוק וכן שיתוף פעולה עם וילי נלסון של גרסת כיסוי לשיר "Crazy" של נלסון. Higher הגיע למקום הראשון במצעד האלבומים הבריטי, והפך לאלבומו החמישי של בובלה שהגיע למקום הראשון במדינה. באוסטרליה, Higher הגיע למקום השני במצעד האלבומים של ARIA, והפך לאלבומו התשיעי שהגיע למקום השני. האלבום גם הוכיח את עצמו כהצלחה ברחבי העולם – הגיע למקום הראשון בסקוטלנד ולעשיריה הפותחת בניו זילנד, אירלנד, בלגיה ושווייץ. מידע על האלבום Higher באתר MusicBrainz מידע על האלבום Higher באתר AllMusic האלבום Higher באתר Discogs Lars Brandle, Michael Bublé Beats Machine Gun Kelly to U.K. Chart Crown, בילבורד, ‏4 באפריל 2022 (באנגלית) Lars Brandle, Machine Gun Kelly Shoots Down Australia’s Chart With ‘Mainstream Sellout’, בילבורד, ‏1 באפריל 2022 (באנגלית)
Patient Number 9

Patient Number 9 (בעברית: מטופל מספר 9) הוא אלבום האולפן השלושה עשר של זמר ההבי מטאל האנגלי, אוזי אוסבורן. הוא יצא לאור ב-9 בספטמבר 2022 תחת הוצאת אפיק רקורדס והופק על ידי אנדרו ואט. האלבום קיבל ביקורות חיוביות ממבקרי מוזיקה וזכה בפרס אלבום הרוק הטוב ביותר בטקס פרסי גראמי ה-65. ארבעה ימים לאחר יציאתו של האלבום Ordinary Man, אוסבורן הודיע שהוא התחיל לעבוד על האלבום הבא שלו, כשאנדרו ואט מפיק שוב. ב-24 ביוני 2022 שוחרר הסינגל המוביל ושיר הנושא, "Patient Number 9" בהשתתפות ג'ף בק, יחד עם קליפ מוזיקלי נלווה. את הקליפ ביימו טוד מקפרלן ואם וורטלה. הקליפ הוא הראשון אי פעם שמשלב את יצירות האמנות שאוסבורן מצייר. במקביל, אוסבורן הכריז על האלבום, העטיפה, רשימת הרצועות ותאריך היציאה. הסינגל השני "Degradation Rules" בהשתתפות טוני איומי נחשף ב-22 ביולי. ארבעה ימים לפני יציאת האלבום, ב-5 בספטמבר, פורסם הסינגל השלישי "Nothing Feels Right" בהשתתפות זאק ויילד. מידע על האלבום Patient Number 9 באתר MusicBrainz מידע על האלבום Patient Number 9 באתר AllMusic האלבום Patient Number 9 באתר Discogs Ozzy Osbourne Already Working on ‘Ordinary Man’ Follow-Up, רולינג סטון, ‏25 בפברואר 2020 Blabbermouth, Listen: OZZY OSBOURNE Discusses 'Patient Number 9' Single, JEFF BECK Guest Appearance, BLABBERMOUTH.NET, ‏25 ביוני 2022 (באנגלית) 2023 GRAMMY Nominations: See The Complete Winners & Nominees List, www.grammy.com Scott Munrolast updated, Sharon Osbourne says Ozzy is starting work on his new studio album, louder, ‏17 ביולי 2020 (באנגלית) Ozzy Osbourne: Go Behind the Scenes of "Patient Number 9" Music Video, Revolver, ‏2022-07-14 (באנגלית) Ozzy Osbourne - Patient Number 9 (Official Music Video) ft. Jeff Beck, וידאו קליפ של השיר בערוץ "Ozzy Osbourne", באתר יוטיוב (אורך: 4:53), 24 ביוני 2022 Top Current Album Sales, Billboard, ‏2023 (באנגלית אמריקאית)
אלפונס אבאזה

אלפונס אבאזה (בצרפתית: Alphonse Abaza;‏ 22 בפברואר 1909 – 10 בנובמבר 1984) היה רופא פנימי וצבאי צרפתי, ממוצא יהודי, יליד רומניה. הוא כיהן כפרופסור בקולג' לרפואה של צרפת בפריז. אלפונס אבאזה נולד ב-1909 בבוקרשט, בירת רומניה כבנם של נאיה אבאזה ואליזה לבית ברמן. אחרי לימודי רפואה בפריז, ב-1931 התחיל לימודיו בבתי החולים של פריז. ב-1934 קיבל אזרחות צרפתית. הוא סיים ב-1937 דוקטורט רפואה MD באוניברסיטת פריז עם עבודה בנושא "שחפת, גדילה והתבגרות – נתונים אנתרופומטריים וניסויים". בימי מלחמת העולם השנייה התגייס אבאזה לצבא הצרפתי. אחרי כיבוש צרפת על ידי הנאצים, חוק מדצמבר 1942 אסר עליו לעבוד כרופא בקרב האוכלוסייה הנוצרית. אבאזה התגייס לתנועת ההתנגדות האנטיפשיסטית וביוני 1943 חבר לכוחות "צרפת החופשית" בלונדון עם דרגת קפטן. בשנים 1945–1946 פעל אבאזה כסגן מנהל המחלקה לבקרה אפידמיולוגית ולמודיעין רפואי של אונרר"א, סוכנות הסעד והשיקום של האומות המאוחדות, שפעלה בשנים 1943–1948. הוא התיישב בצרפת והמשיך בה בפעילות מקצועית ומחקרית בתחום הרפואה הפנימית. החל מ-1948 עבד כראש מחלקה רפואית בבית החולים בווילנב-סן-ז'ורז'. הוא כיהן כפרופסור בקולג' לרפואה בפריז. נפטר בפריז בשנת 1984. ב-1953 תיאר אבאזה תסמונת המתאפיינת בהשמנה מהירה, חמורה וחולפת של נשים בזמן היריון ובמיוחד אחרי לידה, שכונתה "תסמונת יאנג". היא התלוותה בתמותה מוגברת של העוברים או התינוקות, תינוקות בעלי משקל יתר מופרז עם גדילת יתר, העלולים ללקות בסוכרת, הפרשת יתר של חלב אצל האמהות. אבאזה ייחס אותה להפרשה מוגברת של הורמון הגדילה. התסמונת תוארה ב-1954 גם על ידי הרופא הבלגי ז'וזף-פייר הוט שייחס אותה לליקוי בקליפה של בלוטת יותרת הכליה. שם התסמונת כיום הוא תסמונת הוט-אבאזה או תסמונת יאנג. לא השאיר ילדים. השאיר אחות – פליסיה קופה. לגיון הכבוד של צרפת בדרגת קצין Tuberculose, croissance et puberté données anthropométriques et expérimentales Amédée Legrand 1937(תזת הדוקטורט ברפואה תחת הדרכת פרופ' מ. נובקור) Acquisitions médicales récentes dans les pays alliés Doin, Paris, 1946 (הישגים רפואיים אחרונים אצל בעלות הברית) La Streptomycine La pratique médicale illustrée. G. Doin et Cie., 1947 (הסטרפטומיצין). Abaza A, Varroud-Vial J, Rombauts M. : « Syndrome de Young. Croissance prolongée, mortalité fœtale ou néonatale élevée, gros enfants,hyperlactation, obésité, diabète ». La Presse Médicale 1953 avril 1; 61(23) : 495-498 (תסמונת יאנג. גדילה מוארכת, תמותה מוגברת של עוברים וילודים, תינוקות בעלי עודף משקל, הפרשת יתר של חלב, השמנת יתר, סוכרת) Harry Cohen,et al - Jews in the World of Science - A Biographical Dictionay of Jews eminent in the Natural and Social Sciences, Monde 1956 p.3 Henri Nahum La médecine française et les Juifs, 1930-1945 2006 p.225 Bruno Halioua Blouses blanches, étoiles jaunes: l'exclusion des médecins.2002 p. 56 אתר השירות ההיסטורי של הביטחון הצרפתי, קאן Caen 2018 באתר הצרפתים החופשיים Harry Cohen,et al - Jews in the World of Science - A Biographical Dictionay of Jews eminent in the Natural and Social Sciences, Monde 1956 p.3 Henri Nahum La médecine française et les Juifs, 1930-1945 2006 p.225 Bruno Halioua Blouses blanches, étoiles jaunes: l'exclusion des médecins.2002 p. 56 האתר "הצרפתים החופשיים" H.Cohen. 1956 עמ' 3 Bulletin officiel des annonces civiles et commerciales 1959 H.Nahum BMJ עבודות דוקטורט ברפואה בארכיב האקדמיה לרפואה של ניו יורק
סמל קריית הוותיקן

סמל קריית הוותיקן הוא מגן אדום, שעליו שני מפתחות המונחים בצורת צלב אלכסוני (סאלטייר) ומעליהם כתר. הסמל משמש את האפיפיור, את הקוריה ואת קריית הוותיקן. המפתחות מסמלים את מפתחות גן העדן של פטרוס, אותן קיבל מישו. צבעי המפתחות, האחד זהב והשני כסף, מסמלים את הכוח שניתן לכנסייה הנוצרית לקרב ולהרחיק. הצלב המוזהב בראש הכתר מסמל את צליבת ישו. הכתר האפיפיורי (הטיארה) מסמל את שלושת תפקידי האפיפיור: הרועה הראשי של צאן מרעיתו – הקהילה הנוצרית. המורה העליון של עיקרי הדת הנוצרית. כהן הדת העליון של הכנסייה הנוצרית. מדיה וקבצים בנושא סמל קריית הוותיקן בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מצפה קרני גמא קומפטון

מצפה קרני הגמא קומפטון (באנגלית: Compton Gamma Ray Observatory ; בראשי תיבות: CGRO) היה מצפה כוכבים שמטרתו היה חקר קרני גמא. המצפה הוצב בחלל באפריל 1990 ופעל עד לשנת 2000. משקלו היה 17 אלף ק"ג ועלותו כ-617 מיליון דולר. הוא נקרא על שם פיזיקאי אמריקאי ארתור קומפטון שקיבל פרס נובל לפיזיקה על חקר קרני גאמה. במהלך חיי המצפה בוצעו מספר תיקוני מסלול. בדצמבר 1999 התברר שעקב תקלה טכנית המצפה החל לשנות מסלול לא רצוי. לאחר התייעצות הוחלט להוריד אותו מהמסלול באופן מבוקר. הוא נכנס לאטמוספירה ב-4 ביוני 2000 וחלקים נפלו לאוקיינוס השקט. תכנון ובניית מצפה נמשכו 14 שנים. ב-5 באפריל 1991 הוא שוגר לחלל כמטען של מעבורת החלל אטלנטיס במשימה STS-37 וכעבור מספר ימים הוצב במסלול המתוכנן. במצפה הותקנו מספר מכשירים: Burst and Transient Source Experiment (BATSE) - חקר קרני גאמה בתחום 0.02–8 מגה אלקטרון וולט. המכשיר נבנה במרכז טיסות החלל מרשל. Oriented Scintillation Spectrometer Experiment (OSSE) - חקר קרני גאמה בתחום 0.05–10 מגה אלקטרון וולט. המכשיר נבנה במעבדת המחקר של צי ארצות הברית. The Imaging Compton Telescope (COMPTEL) - חקר קרני גאמה בתחום 0.75–30 מגה אלקטרון וולט. המכשיר נבנה במכון מקס פלנק לפיזיקה מחוץ לכדור הארץ (אנ') הגרמני בשיתוף עם אוניברסיטת ניו המפשיר (אנ'), המכון לחקר החלל של הולנד (אנ') וסוכנות החלל האירופית. Energetic Gamma Ray Experiment Telescope (EGRET) - חקר קרני גאמה בתחום 20–30,000 מגה אלקטרון וולט. המכשיר נבנה במרכז טיסות החלל גודרד בשיתוף עם מכון מקס פלנק לפיזיקה מחוץ לכדור הארץ ואוניברסיטת סטנפורד. ביצוע סקר כללי של מקורות אנרגיה המעל 100 מגה אלקטרון וולט בעזרת EGRET. יצירת מפה כללית של פיזור 26Al (איזוטופ של אלומיניום) בעזרת COMPTEL. סקר מרכז הגלקסיה וגילוי אפשרי של אנטי-חומר בעזרת OSSE. רישום התפרצויות גמא. BATSE רשם 2700 התפרצויות. גילוי מקורות של קרני גמא על כדור הארץ במהלך סופת ברקים. מדיה וקבצים בנושא מצפה קרני גמא קומפטון בוויקישיתוף אתר רשמי מצפה קרני גמא קומפטון, באתר אנציקלופדיה בריטניקה (באנגלית)
דמרי

האם התכוונתם ל... י.ח. דמרי בניה ופיתוח – חברת בנייה ישראלית מגדל דמרי – גורד שחקים באשדוד אישים: אילן דמרי – מוזיקאי ישראלי יוחאי דמרי – ראש המועצה האזורית הר חברון כפיר דמרי – יזם ישראלי רמי דמרי – איש עסקים ישראלי דמר דמארי
פרייטג

פרייטג או פרייטאג הוא שם משפחה ממקור גרמני (Freitag או Freytag), שפירושו הוא יום שישי. האם התכוונתם ל... ברנד פרייטג פון לורינגהובן – קצין שריון בוורמאכט וסגן מפקד הבונדסוור גדעון פרייטג – כדורסלן עבר ישראלי ז'אק פרייטג – אתלט דרום אפריקאי, אלוף עולם בקפיצה לגובה